Tadau Monongkotoluod Kukumaraja

**Tadau Monongkotoluod Kukumaraja** (*Kinrō Kansha no Hi*) nopo nga tadau koundarangan umum tounan id Jipun i taandakon antakan 23 Milau monikid toun. Soira koontok o tadau diti maamaso tadau Tiwang, poundolihon o tadau koundarangan antakan do tadau Tontolu. Kooturan i pinapatatap do tadau koundarangan nopo nga mamarait do tadau diti sabaagi iso kosiwatan montok mamantang do kukumaraja, montok mamaramai do koposoliwanan om montok do tulun ginumuan do monongkotoluod.

## Sajara
Tadau Monongkotoluod Kukumaraja nopo nga ngaran nokoburu montok karamayan mongomot doungulu-gulu i otutunan sabaagi do *[[Niiname-sai]]*, mamarayou do mongomot Limo Bijirin. Kronik klasik ''Nihon Shoki'' nopo nga mamarait do ababayan mongomot i nokoindalan maamaso pomorintaan Maharaja Jimmu (660–585 SM), om karamayan mongomot di lobi formal maamaso pomorintaan Maharaja Seinei (480–484 AD). Sarjana nokoburu nopo nga milo momonsoi do tadauwulan bontuk impohon do *niiname-sai* maamaso timpu Maharaja Tenmu (667–686 M). Miampai tradisi, iti nopo nga mamarayou do kalaja toporogot do toun dii; maamaso karamayan *Niiname-sai*, patahakon do Maharaja o asil nomot dau kumaa kami (sunduan), om mongumbal do takano montok kumoinsan. Karamayan diti nopo nga pohoroon antakan Tadau Arnab koduo maamaso wulan ko-11 monikid toun id siriba do kalendar lunar, om nakatatap do 23 Milau soira momoguno o Jipun do kalendar Gregorian di toun 1873.

Maamaso pondudukan Jipun katalib do Pisangadan Pogun II, pihak kikuasa i pinuruanan do Amerika Syarikat nopo nga mingoos montok mongidu do tadau koundarangan kabansaan Jipun i nokoimpohon id mitologi Pogun Shinto, kohompit no do *Niiname-sai*. Iti mogoit kumaa sogu rasmi kumaa kerajaan Jipun (miampai bagas praktikal pouhuan) montok popoundaliu do tadau koundarangan diti kumaa tadau koundarangan sekular. Minanahak tisuli o kerajaan Jipun maamaso di toun 1948 miampai momoguno do undang-undang tadau koiduan kabansaan wagu i minomungaran kawagu do tadau koundarangan dii kumaa Tadau Monongkotoluod Kukumaraja miampai pinapakakal do tadauwulan di miagal.

1 Mikat nogi nga rayahon sabaagi Tadau Kumalaja do kogumuan koisaan kukumaraja id Jipun, i papaharo do pitimungan tagayo om perarakan id Tokyo, Osaka om Nagoya.

## Karamayan
Maamaso tadau dii, tangaanak sikul nopo nga popotounda do kaad toi ko' tutungkap montok potikidon kumaa pulis, bumba, kukumaraja lamin pongusapan, puru Tinimungan Pertahanan Diri Jipun om mananamong kotogisan Jepun, om nogi tulun id suang do sektor buruh montok popokito do kapamantangan kumaa sakadai diolo kumaa pogun. Syarikat nogi nga mogintong kawagu do kinodimpoton diolo om mamason do bayahan kumaa kukumaraja montok dedikasi diolo. 
Mogitiitimung nogi o paganakan om makan totuong id walai maamaso tadau koundarangan diti. Suai ko' iri, unsubon nogi monikid tulun do mundorong om manamong tinan diolo sondii.

Karamayan tradisional *Niiname-sai* nogi nga kakal do pohoroon miampai minsoosondii do ''Imperial House of Japan'' maamaso Tadau Monongkotoluod Kukumaraja. Noroitan iti sabaagi iso upacara tounan di oponsol kopio montok do Maharaja, i nuru poindalanon mantad 6 minsoosodop kumaa 8 totuong om mantad 11 kosuabon gisom 1 kosuabon miampai kotindapaan do duo tulun modsusurung. Gama do kominagan fizikal montok upacara dii, tinumingkod i Maharaja Hirohito maamaso kiumul 70 toun om pinoiniba di Maharaja Akihito o kaampayatan disio miampai taang mantad umul 75 kumaa umul 80 toun. Karamayan diti nogi nga taandakon miampai poingukab id piipiro kuil Shinto miagal do Sumiyoshi Taisha id Osaka.

Karamayan Bunga Api Nagano Ebisuko nopo nga pohoroon antakan do Tadau Monongkotoluod Kukumaraja om kiwaa 400,000 nokorikot di toun 2017.

## Intangai nogi

* Kalendar Jipun

## Sukuon

## Sukuon labus

* Kids Web Japan
* Labor Thanksgiving Day Celebration